VLÁDA  SLOVENSKEJ REPUBLIKY

Návrh

UZNESENIA VLÁDY SLOVENSKEJ REPUBLIKY
č. ....
zo dňa  ....          2003

k návrhu na zmenu znenia uznesenia vlády SR č. 110 z 13. februára 2003 k Správe  o priebežnom plnení bodu B.2 uznesenia vlády SR č. 678/2002, týkajúce sa budovania Riadiaceho orgánu pre Rámec podpory  Spoločenstva, pre Regionálny operačný program Slovenská republika, pre Jednotný programový dokument NUTS II – Bratislava Cieľ 2 a pre Kohézny fond (k 31. 12. 2002) a plnení prioritnej úlohy vlády SR č.21.6, schválenej uznesením vlády SR č. 1328/2002

Číslo materiálu: | ....... /2003
Predkladateľ: | minister výstavby a regionálneho rozvoja
Vláda
A.	mení

A.1.   v bode C.2. uznesenia vlády SR č. 110 z 13. februára 2003 znenie textu úlohy takto: “C.2. zlúčenie Sektorového operačného programu Doprava, Sektorového operačného programu Životné prostredie a Regionálneho operačného programu Slovenská republika do Regionálneho operačného programu Základná infraštruktúra”

A.2.  v bode E.1. uznesenia vlády SR č. 110 z 13. februára 2003 znenie textu úlohy takto: “v spolupráci s ministrom životného prostredia a ministrom dopravy, pôšt a telekomunikácií zabezpečiť zapracovanie Regionálneho operačného programu Slovenská republika do Regionálneho operačného programu Základná infraštruktúra do 26. februára 2003”

A.3.  v bode E.2. uznesenia vlády SR č. 110 z 13. februára 2003 znenie textu úlohy takto: “zabezpečiť koordináciu prác na vypracovaní Regionálneho operačného programu Základná infraštruktúra do 26. februára 2003”

A.4.  v bode E.7. uznesenia vlády SR č. 110 z 13. februára 2003 znenie textu úlohy takto: “vypracovať Regionálny operačný program Základná infraštruktúra do 26. februára 2003”

B.	schvaľuje

B.1.  Ministerstvo výstavby a regionálneho rozvoja SR ako riadiaci orgán pre Regionálny operačný program Základná infraštruktúra

B.2.	Ministerstvo dopravy, pôšt a telekomunikácií SR ako sprostredkovateľský orgán pod riadiacim orgánom pre Regionálny operačný program Základná infraštruktúra za oblasť dopravná infraštruktúra

	B.3.   Ministerstvo životného prostredia SR ako sprostredkovateľský orgán pod riadiacim    orgánom pre Regionálny operačný program Základná infraštruktúra za oblasť životné prostredie

C.	ukladá

ministrovi výstavby a regionálneho rozvoja SR

C.1.  zabezpečiť funkčnú štruktúru riadiaceho orgánu pre Regionálny operačný program Základná infraštruktúra
	do 31.3.2003
	
ministrovi dopravy, pôšt a telekomunikácií SR

C.2.  zabezpečiť funkčnú štruktúru sprostredkovateľského orgánu pod riadiacim orgánom pre Regionálny operačný program Základná infraštruktúra
do 31.3.2003

ministrovi životného prostredia SR

C.3.  zabezpečiť funkčnú štruktúru sprostredkovateľského orgánu pod riadiacim orgánom pre Regionálny operačný program Základná infraštruktúra
do 31.3.2003

Vykonajú:
minister výstavby a regionálneho rozvoja
minister dopravy, pôšt a telekomunikácií  
minister životného prostredia